앞

<-

다음

->

瑜伽師地論卷第八十三

彌勒菩薩說

三藏法師玄□奉　詔譯

攝異門分之上

如是已說攝釋. 云何攝異門. 總□□南曰

白品與黑品　異門等宣說

爲開悟義覺　略總頌應知

別□□南曰

師第一二慧　四種善說等

亦有因緣等　施戒道廣說

此中大師所謂如來. 紹師卽是第一弟子. 如彼尊者舍利子等. 言襲師者. 謂軌範師. 若親敎師. 若同法者. 能開悟者. 令憶念者. 大師卽是立聖敎者. 紹師卽是傳聖敎者. 襲師卽是隨聖敎者. 開許制止一切應作不應作故. 時時敎授敎誡轉故. 當知卽是能說傳說及隨說者. 驅◑造作不應作故. 名能◑者. 慶慰造作應作事故. 名勝◑者. 於前二事能開示故. 名至◑者. 隨所生起一切疑惑皆能遣故. 名能導者. 惡作憂悔皆能遣故. 名勝導者. 一切煩惱及隨煩惱皆能遣故. 名至導者. 於諸疑惑能斷除者. 謂未顯義能顯發故. 已顯發義令明◑故. 甚深義句以慧通達廣開示故. 誓許爲作軌範. 尊重所依止故. 名第二伴. 隨轉伴故. 名爲善友. 宿昔同處居家樂故. 名爲知識. 父母宗親互相繫屬. 名憐愍者. 若非眷屬而施恩惠. 名有恩者. 言義利者. 名所求事能引義利. 樂爲此故名樂義利. 言利益者. 名爲善行. 樂爲此故名樂利益. 言安樂者. 名安◑住益身心義. 樂爲此故名樂安樂. 依現法樂名樂安◑. 依後法樂說名爲樂相應安◑. 於一切事現正隨從. 故名信順. 若卽於彼補特伽羅處所而起故名爲信. 開彼功德及與威力殊勝慧已. 卽於彼法處所而起隨順理門故名◑信. 卽由如是增上力故. 身毛爲竪悲泣◑淚. 如是等事是◑信相. 聞彼功德威力等己. 於行住等諸威儀中. 恒常信彼實有功德故名信述. 所言欲者. 若於是處樂作樂得. 言精進者. 發起加行其心勇悍. 言策勵者. 旣勇悍已於彼加行正勤修習. 言剛決者. 發精進已終無懈廢不壞不退. 言超越者. 殷重精進. 言威勢者. 謂過夜分或前一更被服鎧甲當發精進. 言奮發者. 如所被服發勤精進. 或更昇進威猛勇悍. 發勤精進深見彼果所有勝利故名勇銳. 於勤修時堪能忍受寒等淋瀝故名勇悍. 由善了知前後差別. 於其勝上差別證中深生信順所有精進. 名難制伏. 於少下劣差別所證進修善中無怯劣故名無喜足. 言勵心者. 謂於精進所有障處一切煩惱及隨煩惱諸魔事中. 頻頻覺察令心靜息. 言常恒者. 謂卽於此正加行中能常修作能不捨◑. 言正信者. 謂於大師說正法時. 於此正法旣聽聞已獲得◑信. 不放逸者. 謂得信已於樂出離障◑法中. 防護其心恒常發起善法修習. 言瑜伽者. 受持讀誦問論決擇正修加行. 言思惟者. 隨所受持究竟法義審諦觀察. 言憶念者. 於所觀察一切法義能不忘失. 於久所作久所說中能正隨念. 言尋思者. 卽依如是無倒法義起出離等所有尋思. 所言智者. 謂出世間加行妙慧. 所言解者. 謂出世間正體妙慧. 所言慧者. 謂已證得出世間慧. 後時所得世間妙慧. 言觀察者. 謂由無倒觀察作意. 審諦觀察已斷未斷有餘無餘. 言梵行者. 謂八聖支道及與遠離. 非正梵行習◑欲法. 又言安住餘梵行者. 謂三十七菩提分法. 彼由三處之所攝受. 謂由奢摩他故. 由毘鉢舍那故. 由修身念故. 如其所應彼自性故. 彼品類故. 此中信念俱通二品. 復次卽此大師亦稱第一. 自義行故. 亦稱爲尊. 他義行故. 亦稱爲勝. 俱義行故. 亦稱爲上. 映蔽一切諸外道故. 亦稱無上. 映蔽一切聲聞獨覺下中乘故. 復有差別. 言第一者. 共諸世間善円滿故. 所言尊者. 共諸聲聞善円滿故. 所言勝者. 共諸獨覺善円滿故. 所言上者. 於煩惱障得淸淨故. 言無上者. 於所知障得淸淨故. 復有差別. 言第一者. 於欲行善得円滿故. 所言尊者. 於色行善得円滿故. 所言勝者. 無色行善得円滿故. 所言上者. 超過一切三界世間善円滿故. 言無上者. 出世間善得円滿故. 無足有情者. 如蛇等. 二足有情者. 謂人等. 四足有情者. 如牛等. 多足有情者. 如百足等. 有色有情者. 謂從欲界乃至第四靜慮. 無色有情者. 謂從空無邊處乃至非想非非想處. 有想有情者. 謂從欲界乃至無所有處. 除無想天. 無想有情者. 謂無想天. 非有想非無想有情者. 謂非想非非想處所有生天. 如是略說品類差別. 顯示如來三種第一. 謂由蠢動故. 由依止故. 由心故

復次能得慧者. 謂總攝一切能引義利所有善慧. 生長增益廣大慧者. 謂軟中上品增進差別. 淸淨慧者. 謂宿世串習經歷多時其慧成熟. 成辦慧者. 謂於諸煩惱遍知永斷. 円滿慧者. 謂卽此善慧已到究竟. 無退慧者. 謂卽此善慧成無退法. 究竟出離. 言捷慧者. 速疾了知故. 言速慧者. 慧無滯◑故. 言利慧者. 盡其所有如其所有皆善了知故. 言出慧者. 於出離法世間離欲能善了知故. 決擇慧者. 於出世間諸離欲法能了知故. 甚深慧者. 於甚深空相應緣起隨順諸法能了知故. 又於一切甚深義句. 皆能如實善通達故. 此中如來慧. 能制立聲聞等慧. 於所制立能隨覺了. 又大慧者. 謂卽此慧. 長時串習故. 其廣慧者. 謂卽此慧無量無邊所行境故. 無等慧者. 其餘諸慧無與等故. 言慧寶著. 於諸根中慧最勝故. 如末尼珠顯發輪王毘琉璃寶令光◑故. 與彼相應故名慧寶. 皆得成就. 又慧眼者. 謂俱生慧. 言慧明者. 謂他所引. 則他所引善加行慧. 言慧光者. 謂卽加行聞思成慧. 言慧曜者. 謂卽由此修所成慧. 言慧燈者. 謂於如來所說經典甚深建立等開示故. 言慧炬者. 謂於法敎隨量隨時能隨轉故. 言慧照著. 謂於彼彼所有諸法. 以其妙慧能善了知. 雖善了知猶隨他轉而未身證. 慧無闇者. 謂身作證. 其慧根者. 謂於他所證能遍了知增上力故諸所有慧. 言慧力者. 謂於自先後差別所證. 能遍了知增上力故. 由法道理無退屈慧. 言慧財者. 謂能招引一切自在最勝富貴. 隨獲自心自在轉故. 又此慧寶於一切財最爲殊勝. 能爲一切世間珍財根本因故. 如說慧劍及慧刀者. 謂能永斷一切結故. 言慧杖者. 謂能遠防一切煩惱天惡魔故. 言慧◑者. 縱意根馬於善行地而馳驟故. 慧無◑者. 令諸身分不散壞故. 慧垣牆者. 遍於一切一門轉故. 慧階陛者. 加行道故. 慧堂殿者. 到究竟故. 爲欲顯示垣牆等三復說三種. 所謂界智. 種種界智. 非一界智. 又正見者. 能善通達眞實法故. 有學慧者. 如理作意. 復能引發心善解脫慧善解脫. 又於後時諸有學慧. 謂預流果及一來果不還果攝. 諸無學慧. 謂阿羅漢菩提所攝. 若諸獨覺菩提所攝. 若諸如來最勝無上菩提所攝. 云何界智. 謂能了知種種界故. 若能了知十八界者. 名非一界智. 了知彼界種種品類. 名種種界智. 通達了知彼界趣地補特伽羅品類差別故. 又微細者. 能入眞實甚深義故. 言審悉者. 具能證入一切義故. 言聰明者. 謂與引發慧相應故. 言叡哲者. 謂與俱生慧相應故. 或復飜此眼者. 能取現見事故. 智者. 能取不現事故. 明者. 悟入盡所有事. 覺者. 悟入如所有事. 言義行者. 謂思所成善法攝故. 言法行者. 謂聞所成善法攝故. 言善行者. 施戒所成善法攝故. 調柔行者. 謂修所成善法攝故

復次言善說者. 謂諸文句善円滿故. 言善覺者. 謂能善現等覺義故. 言出離者. 謂世間道斷除衆苦得出離故. 趣等覺者. 謂出世道爲超衆苦而能眞實現等覺故. 無差別者. 師與弟子所說文義相滋潤故不相違故. 有씬堵波者. 一切外道天魔及餘世間不能傾動故. 言有依者. 具足四依無失壞故. 大師如來應正等覺者. 謂所說敎善淸淨故. 此中諸句略顯四種善說法律最極円滿. 謂初二句顯文義円滿. 次二句顯果円滿. 次三句顯行円滿. 後一句顯師円滿

復次佛世尊法有因緣者. 謂有緣起. 制立一切所學處故. 有出離者. 謂有犯已制立如法還出離故. 言有依者. 謂由四依制立. 超越一切惡戒諸毁犯故. 有超越者. 制立遠離受用欲樂自苦行邊. 隨順士用令成就故. 有神變者. 謂由三種所現神變. 爲令獲得速疾神通. 無間制立正敎授故

復次解脫捨者. 廻向涅槃故. 於施果中無繫著故. 常舒手者. 殷重廣施故. 樂棄捨者. 施前正施及與施後意悅淸淨無追悔故. 祠祀施者. 一向如法不以凶暴積集財物. 時時數數周遍捨施所施物故. 捨円滿者. 謂於福田而奉獻故. 於惠施中樂分布者. 謂於父母妻子等所時時平等而分布故. 如是一切總有六施. 一無所依施. 二廣大施. 三歡喜施. 四數數施. 五田器施. 六攝受眷屬施. 此中依止品類時處布施而說

復次廣說戒者. 中□□南曰

尸羅法殺生　具戒等廣說

言尸羅者. 謂能寂靜. 毁犯◑戒罪熱惱故. 又與淸淨義相應故. 言律儀者. 謂是遠離自體相故. 言具足者. 謂正攝受無悔等故. 言淸淨者. 攝受現行三摩地故. 又言善者. 謂能攝受可愛果故. 言無罪者. 謂能攝受自他利故. 言無害者. 謂能違拒執持刀杖◑諍等事. 言隨順者. 隨順證得諸沙門果及餘所有勝功德故. 言◑覆者. 謂常◑覆自善法故. 言顯發者. 謂常發露自惡法故. 言端嚴者. 謂具攝受諸少欲等所有沙門莊嚴具故. 言福田者. 攝受正見軌範◑命円滿德故. 言無熱者. 謂正遠離自苦邊故. 言無惱者. 遠離受用欲樂邊故. 言無悔者. 謂正遠離染汚不樂憂내事故

復次善說法者. 道理所攝故任持勝德故. 毘奈耶者. 隨順一切煩惱滅故. 所言聖者. 遠離一切雜染汚法令不生故. 又言善者. 能與無罪可愛果故. 言應習者. 應習近故. 言善哉者. 是諸聖賢稱讚事故

復次言殺生者. 謂如有一. 乃至廣說黑品白品. 當知廣如有尋有伺地中已說

復次言具戒等皆廣說者. 謂安住具戒. 亦能守護別解律儀. 乃至廣說. 密護根門. 若守護念若常委念. 乃至廣說. 於食知量. 於諸飮食思擇而食. 不爲充悅不爲□逸. 乃至廣說. 進止往來正知而住. 乃至廣說. 如是一切廣說應知如聲聞地

復次廣說道者中□□南曰

念住正斷　神足根力　覺支道支

無量爲後

爲欲勤修四念住故發起上品猛利. 欲者. 謂爲斷除不正作意諸過失故. 言精進者. 謂爲斷除◑緩策勤諸過失故. 言策勤者. 謂爲斷除□沈掉擧二隨煩惱諸過失故. 言勇悍者. 不自輕蔑故. 言勇銳者. 能抗外敵故. 不可制伏者. 於少下劣不生喜足故. 言正念者. 不忘敎授故. 言正知者. 能不毁犯所毁犯故. 不放逸者. 不捨善◑故. 住熱光者. 能修懈怠對治法故. 言正解者. 能修毁犯對治法故. 念成辦者. 能修忘念對治法故. 調伏世間者. 能修貪憂一切世法正對治故. 此中顯示勤修念住諸苾芻等應當修習四種對治

復次於諸正斷諸神足中所有畏名. 廣說應知如聲聞地

復次於如來所安立正信等. 廣說應知如攝決擇分中. 安住有勢力有精進有勇悍等. 廣說應知如菩薩地

復次簡擇諸法最極簡擇. 周遍尋思周遍觀察. 廣說應知如聲聞地. 已得無漏眞作意故緣聖諦境. 一切無漏作意相應. 名爲擇法. 言簡擇者. 總取一切苦法種類爲苦聖諦故. 最極簡擇者. 各別分別取諸苦故. 謂生苦老苦等. 極簡擇法者. 依此處所簡擇契經等法故. 所以者何. 依止此故先修所作. 又簡擇者. 謂審定解了. 最極簡擇者. 謂審定等解了. 極簡擇法者. 謂審定近解了. 前是尋求道. 今是決定道. 復有差別. 言解了者. 於所知事作意發悟. 等解了者. 旣發悟已方便尋求. 近解了者. 求已決定

復次◑了者. 了知分別體故. 通達者. 通達所知事故. 復有差別. ◑了者. 了知自相故. 通達者. 了知共相故. 審察者. 謂能定取. 盡其所有如其所有. 先後漸次倍增廣故. 聰叡者. 先後漸次於彼義中無忘失故. 覺者. 謂堪能簡擇俱生之慧. 明者. 謂習所得慧. 慧行者. 謂能受持讀誦問論勝決擇等增上了別. 卽於彼義轉增明了勤修習慧. 毘鉢舍那者. 謂卽於前所了別義審觀察故. 涉入者. 謂先尋思於所緣境. 作意思惟心涉入故. 納受者. 謂卽於彼能攝受故. 推尋者. 謂取彼諸相故. 極推尋者. 謂取彼隨好故. 復有差別. 推尋者. 謂尋求心. 極推尋者. 謂伺察心. 最極推尋者. 謂於得失推◑尋思極뇔計故. 聖敎爲依而起尋求說名尋思. 現量爲依說名思惟. 比量爲依說名分別. ◑離者. 增上意樂於遠離中起決定故. 遠離者. 謂從他邊受遠離故. 隨離者. 謂受已後能隨守護彼尸羅故. 還離者. 謂誤犯已卽能如法而悔除故. 從此已後寂止律儀隨護尸羅. 寂止者. 由具忍辱柔和事故. 律儀者. 由具少欲慈心等故. 密護根門者. 自然不作故. 不作者. 由他不作故. 不行者. 由正了知不現行故. 不犯者. 不由失念而現行故. 橋梁者. 由此爲依渡惡法故. 船筏者. 謂依對治誓能運彼癡狂失道. 令渡相違障◑法故. 不喜樂者. 謂於遠離增上意樂極滿足故. 不違越者. 謂於一切所學衆中無毁犯故. 不棄捨故. 不異違越者. 謂於一分無穿穴故. 不棄捨故. 所言念者. 謂住其心故. 言等念者. 謂等住其心故. 如是廣說應隨九種心住差別. 如聲聞地當知其相

復次□□南曰

智宣說善欲　熾然獨遠塵

如病等解釋　我斷盡生等

幷天世衆生　依等我作等

智者. 謂聞言說爲先慧. 見者. 謂見言說爲先慧. 覺者. 謂覺言說爲先慧. 知者. 謂知言說爲先慧. 智者. 謂知不現見境. 見者. 謂見現見現在前境. 明者. 謂無明相違解. 覺者. 謂實有義智. 覺者. 謂不增益非實有智. 慧者. 謂俱生生得慧. 明者. 謂由加行習所成慧. 現觀者. 謂於內現觀法已. 於諸法中非不現見. 非緣他智

復次宣說者. 謂因他請問而爲記別. 施設者. 謂由語及欲. 次第編列名句文身. 安立者. 謂次第編列已略爲他說. 分別者. 謂略說已分別開示解其義趣. 開示者. 謂他展轉所生疑惑皆能除遣. 顯發者. 謂自通達甚深義句爲他顯示. 敎者. 謂不因他發起請問. 由哀愍故說法開示. 遍開示者. 謂無間演說不作師拳無所◑覆

復次初善者. 謂聽聞時生歡喜故. 中善者. 謂修行時無有艱苦. 遠離二邊依中道行故. 後善者. 謂極究竟離諸垢故. 及一切究竟離欲爲後邊故. 義妙者. 謂能引發利益安樂故. 文巧者. 謂善緝綴名身等故. 及語具円滿故. 純一者. 謂不與一切外道共故. 円滿者. 謂無限量故. 最尊勝故. 淸淨者. 謂自性解脫故. 鮮白者. 謂相續解脫故. 梵行者. 謂八聖支道. 當知此道由純一等四種妙相之所顯說. 諦聽者. 謂於如是相法勸令審聽. 應善懇到者. 謂勸令無倒無間殷重如理思惟

復次猛利欲者. 謂我何當於彼處所. 乃至廣說. 猛利愛者. 謂於所修正加行中. 猛利樂者. 謂於說者及與大師尊重處等. 猛利信者. 謂於敎法敎授敎誡

復次能熾然者. 謂爲證得速疾通慧. 終不自暇推延後期發勤精進. 順瑜伽者. 謂隨尊敎若等若勝. 而修加行終不滅劣. 能永斷者. 謂能修習煩惱對治. 能閑居者. 謂依所有邊際臥具. 遠離而居. 修三摩地令現在前. 依三摩地修習對治

復次獨者. 謂處遠離邊際臥具無有第二而安住故. 言遠離者. 謂諸染汚無記作意不現行故. 無縱逸者. 謂於欲等尋思惡法防護心故. 又於善中自安處故. 言熾然者. 謂如前說. 言發遣者. 謂除五蓋內持心故. 又由此故發遣其心令趣無上安◑處故

復次遠塵離垢者. 塵謂已生未究竟智能障現觀. 有間無間我慢現轉. 垢謂彼品及見斷品所有◑重. 令永無故名遠塵離垢. 又復塵者. 所謂我慢及見所斷一切煩惱. 垢謂二品所有◑重. 於諸法中者. 謂於自相共相所住法中. 言法眼者. 謂如實現證唯有法慧. 言見法者. 謂於苦等如實見者. 言得法者. 謂隨證得沙門果故. 言知法者. 謂證得已於其所得. 能自了知我是預流. 我已證得無退◑法故. 至誠法者. 謂諦現觀增上力故獲得證◑. 於佛法僧及自所得聖所愛戒. 以正信行如實至誠故. 越渡惑者. 謂於自所證. 越渡疑者. 謂於他所證. 非緣於他者. 謂於此法內自所證. 非但隨他聽聞等故. 非餘所引者. 謂於大師所有聖敎. 不爲一切外道異論所引奪故. 於諸法中得無所畏者. 謂於自所證若他詰問無悚懼故. 言逆流者. 謂已登聖道故. 言趣向者. 謂記神通究竟往趣無退還故. 復有差別. 當知建立世俗勝義二種法故

復次如說如病. 乃至廣說. 云何顯示彼如病等. 非但說彼猶如重病. 乃至廣說. 然修行者先以如實無常等行. 於彼事中如實訶毁作是思惟. 此如病等甚可◑逆. 爲欲與彼不和合故. 是故次說無常行等. 如實顯示觀察彼果. 言無常者. 顯現生身及與刹那皆展轉故. 刹那展轉者. 由彼彼觸起盡故. 彼彼受起盡此相續見. 由非不現見非緣他智故. 所言苦者. 有二種苦. 謂生等諸苦. 及諸所有受皆說爲苦. 此二種苦如其所應由見生身展轉有故而得悟入. 謂死無間有生身生. 生已復有老等諸苦. 是故說言無常. 故苦由見生身展轉有故悟入苦性. 云何諸所有受皆說爲苦. 謂諸樂受變壞故苦. 一切苦受生住故苦. 非苦樂受. 體是無常滅壞法故. 說之爲苦. 此中樂受由無常故必有變壞. 一切苦受由無常故. 生住相續皆起於苦. 非苦樂受已滅壞者由無常故. 說之爲苦. 已生起者滅壞法故. 亦說爲苦. 此滅壞法彼二所隨逐故與. 二相應. 故亦名爲苦. 云何當觀樂受爲苦. 謂由此受貪所隨眠. 由隨眠故取當來苦. 於現法中能生壞苦. 如是當觀樂受爲苦. 云何當觀苦受如箭. 謂如毒箭乃至現前常惱壞故. 非苦樂受體是無常滅壞法者. 謂已滅者卽是無常. 其未滅者是滅壞法. 若無常者從此復生若樂若苦. 滅壞法者終不解脫苦樂二種. 所言空者. 無常無恒無不變易眞實法故. 言無我者. 遠離我故. 衆緣生故. 不自在故

復次解釋者. 謂能顯示彼自性故. 開示者. 謂卽顯示此應遍知此應永斷等差別故. 顯了者. 謂能顯示若不永斷不遍知等成過患故. 了者. 謂了相作意. 解者. 謂勝解作意. 知者. 謂遠離等作意. 等解了者. 謂了自相故. 近解了者. 謂了共相故. ◑了者. 謂了盡其所有故. 通達者. 謂了如其所有故. 觸者. 謂於八聖支道梵行所攝. 作證者. 謂於彼果涅槃

復次我者. 謂於五取蘊我我所見現前行故. 言有情者. 謂諸賢聖如實了知唯有此法更無餘故. 又復於彼有愛著故言意生者. 謂此是意種類性故. 摩納縛迦者. 謂依止於意或高或下故. 言養育者. 謂能增長後有業故. 能作一切士夫用故. 補特伽羅者. 謂能數數往取諸趣無◑足故. 言命者者. 謂壽和合現存活故. 言生者者. 謂具生等所有法故

復次當斷諸愛止息諸結者. 謂適於聖諦得現觀時. 便能永斷三結. 於一切處後有之愛不復現行. 彼於後時數數勳修生滅隨觀. 復能無餘永斷慢等. 是故說言能正修習永斷諸慢. 眞現觀故彼愛隨眠一切永斷. 由此因緣當來諸苦諸後有法無復可得. 又能究竟作苦邊際

復次我生已盡者. 謂第八有等. 梵行已立者. 謂於聖道究竟修故無復退失. 所作已辦者. 謂一切結永無餘故. 一切道果已證得故. 不受後有者. 謂於七有亦永盡故. 又我生已盡者. 有二種生. 一生身生. 此如前說. 二煩惱生. 此微薄故亦說爲盡. 此則記別初之二果. 梵行已立者. 謂不還果非梵行貪此永斷故. 所作已辦不受後有者. 謂阿羅漢. 當知此中記別四種解了行相

復次幷天世間者. 是總句. 此有二種. 一幷魔. 二幷梵. 幷沙門婆羅門. 衆生者. 謂諸沙門若婆羅門. 生在人中希求魔梵而修行者. 幷諸天人衆生者. 謂於天中除魔及梵. 於其人中除沙門婆羅門. 如是總結解脫三縛出離欲貪. 又毘奈耶斷超越者. 毘奈耶由了相勝解作意. 斷由遠離等作意. 超越由方便究竟果作意. 言離繫者. 離九結故. 言解脫者. 解脫一切生老等故. 離顚到者. 由見道故. 所言多者. 由修道故. 由彼修道多修習故. 說名爲多. 言利益者. 謂諸善行. 言安樂者. 無損惱行. 言哀愍者. 謂如有一由諸善行無損惱行. 哀愍於他是所求事故. 能引義利故名之爲義. 可愛樂故. 無有罪故. 爲利益. 安樂者. 謂於彼起所有善行無損惱行. 所言人者. 謂刹帝利等. 若有因佛出現世間. 善說正法. 僧善修行. 能多利益能多安樂. 或但自爲利益安樂悲愍世間. 或但爲他利益安樂. 或爲二種. 是故說言爲其義利利益安樂. 此中唯說天及人者. 彼有勢力能了其義. 修正行故

復次依者. 謂五取蘊及與七種所攝受事. 卽是父母及妻子等. 所言取者. 謂諸欲貪亦名爲取. 由不安立及安立故. 說有四取心. 依處者. 謂四識住. 言執著者. 謂諸煩惱能趣於依. 卽名爲◑. 彼品◑重說名隨眠. 如是名依. 取心依處. 執著隨眠於此有識身及外一切相中者. 謂於我我所我慢執著隨眠因緣境界相中

復次我我所行者. 謂薩迦耶見. 言我慢者. 謂卽此慢. 卽彼諸◑名爲執著. 卽彼◑重名爲隨眠. 執著多分是諸外道. 隨眠通二

復次□□南曰

如來無常想　底沙怖無爲

不有不相續　空無常無餘

如來應正等覺等者. 如經分別. 所言應者. 應供養故. 明行円滿. 所謂三明遮行行行皆悉円滿. 又復四種增上心法現法樂住皆悉円滿. 前是行行後是住行. 此中淸淨身語意業現行. 正命是行円滿. 密護根門是遮円滿. 由此二種顯示如來三種不護無忘失法. 由不造過世間靜慮遮自苦行. 言善逝者. 謂於長夜具一切種自利利他二功德故. 世間解者. 謂於一切種有情世間及器世間皆善通達故. 由善悟入有情世間依. 前後際宿住死生依. 一切時八萬四千行差別故. 於器世間謂東方等十方世界無邊成壞善了知故. 又於世間諸法自性因緣愛味過患出離能趣行等皆善知故. 無上丈夫調御士者. 智無等故. 無過上故. 於現法中是大丈夫多分調御無量丈夫. 最第一故. 極尊勝故. 天人師者. 由彼天人解甚深義. 勤修正行有力能故. 言佛陀者. 謂畢竟斷一切煩惱幷諸習氣. 現等正覺阿□多羅三□三菩提故. 薄伽梵者. 坦然安坐妙菩提座. 任運◑滅一切魔軍大勢力故. 此中如來是初總序. 應正等覺謂永解脫一切煩惱障及所知障故. 於其別中略有二種. 所謂共德及不共德. 於共德中且說解脫諸煩惱障及所知障. 自餘明行円滿等句是不共德

復次於無常想. 素쉰纜中修. 謂若修若習. 乃至廣說. 修果謂一切欲貪. 乃至廣說. 修差別謂譬喩差別故. 修方便謂或住阿練若. 乃至廣說. 此中若修者. 謂由了相作意故. 若習者. 謂由勝解作意故. 多修習者. 謂由餘作意故. 又若修者. 謂於所知事而發趣故. 若習者. 謂無間殷重修加行故. 多修習者. 謂於長時熟修習故. 爲處者. 作所依故. 爲事者. 作所緣故. 隨順者. 由作意思惟故. 串習者. 得隨所欲無艱難故. 善攝受者. 聽聞正法故. 善發起者. 於內如理作意思惟故. 又善攝受者. 殷重作意故. 善發起者. 無間作意故. 又善攝受者. 到究竟故. 善發起者. 正加行故. 隨順欲貪故說於掉. 隨順色貪故說於慢. 順無色貪故說無明. ◑除根本者. 害隨眠故. ◑折枝條者. 下地善法由彼斷滅不增長故. 以無常想所緣顯示無常想. 自心作意觀無常故. 臺閣者. 謂解脫俱行無常想. 粱棟者. 謂彼依因. 象跡者. 謂於不◑等想爲第一故. 所緣廣大故. 流注者. 謂解脫因俱行無常想能趣涅槃故. 日出者. 謂能對治無明闇故. 如輪王者. 謂無學無常想. 如城王者. 謂所餘想. 又或居阿練若. 或居樹下. 或居空室. 或居밴露. 由取樹下覆障等故. 卽攝一切臥具遠離. 唯有色無常性者. 謂唯有色都無有我. 如是正修加行. 復次略有四種往趣道障. 二種道等. 謂由疑故不能發趣. 雖復發趣由邪尋思而往餘處. 由邪分尋思見行故. 雖無是事然不堪任敎授敎誡. 所言忿者. 謂他◑諍時. 言苦惱者. 謂出家者不得自在禁約艱難◑弊行等. 言不樂者. 雜瞋事故. 此之二種猶如坑뮷. 又此二種能障行路. 雖無是事而由利養及恭敬故. 於入山林能爲障◑. 言猛利者. 處深稠林故. 所以者何. 雖捨所攝受事. 而不能捨此故

復次言有怖者. 謂有盜賊及矯詐故. 言有畏者. 謂涉稠林故. 有諸惡獸及與非人諸恐畏故. 言有刺者. 謂一切處多毒刺故. 言失道者. 往餘處故. 言惡道者. 不平正故. 如是五種顯道過失. 弊趣惡趣者. 顯示趣過失. 失道惡道而行及親近不善士者. 顯示能行補特伽羅所有過失. 諸盜賊等名不善士

復次無動者. 謂一切相皆遠離故. 無轉者. 謂貪愛盡故. 於諸境界無轉變故. 難見者. 謂甚深故. 甘露者. 謂生老病死皆永盡故. 安◑者. 謂超過一切人與非人災橫怖畏故. 淸淨者. 謂一切苦皆寂滅故. 極淸淨故. 善事者. 謂現法樂住所緣境故. 趣吉祥者. 謂斷一切煩惱所緣境故. 無愁憂者. 謂超過一切愛非愛故. 又證得已無失壞故. 不死沒者. 謂常住故不退還故. 無熾然者. 謂淸淨故. 無熱惱者. 謂所欲◑乏永止息故. 無病者. 謂一切病諸癰瘡等永寂靜故. 無動亂者. 謂一切動亂皆滅盡故. 涅槃者. 謂一切依皆寂滅故

復次我何當不有. 我所何當不有者. 謂約未來世於我我所性所攝. 內處外處所攝. 自內體性. 及攝受事. 希求不生故. 又復顯示希求依止不生故. 及希求依彼受不生故. 我當不有我所當不有者. 謂約現在世說. 此觀無常滅前觀於擇滅. 又前但有希望故. 後於現在因觀無常性故

復次不相續者. 謂死歿已後餘識不生故. 言無取者. 謂無所住識. 無有趣入名色事故. 自體永不生故. 無生長者. 謂無有名色更增廣故. 言一切行皆寂止者. 謂諸五蘊皆止息故

復次所言空者. 謂離一切煩惱等故. 無所得者. 謂離一切所有相故. 言愛盡者. 謂不希求未來事故. 言離欲者. 謂無現在受用憙樂故. 所言滅者. 謂餘煩惱斷故. 言涅槃者. 謂無餘依故. 復次言無常者. 謂性破壞朽敗法故. 言有爲者. 謂依前際所尋思故. 言造作者. 謂依後際所希望故. 言緣生者. 謂依現世衆因緣力所生起故. 有盡法者. 謂一分盡故. 有沒法者. 謂全分滅故. 又有盡法者. 謂全分滅故. 有沒法者. 謂相續變壞故. 有離欲法者. 謂過患相應故. 有滅法者. 謂一切有爲法皆有出離故

復次無餘斷者. 謂是總句. 永棄捨者. 諸◑斷故. 永變吐者. 隨眠斷故. 言永盡者. 過去解脫故. 永離欲者. 現在解脫故. 言永滅者. 未來解脫故. 永寂靜者. 由見道故. 永滅沒者. 由修道故. 當知此中由二種道斷煩惱事顯無餘斷

瑜伽師地論卷第八十三

위

*

다음

->